b'\n_START_ARTICLE_\nZaovinsko jezero\n_START_PARAGRAPH_\nZaovinsko jezero (ili samo Zaovine) se nalazi na planini Tari. Po svom nastanku je umjetno tj. nastalo je izgradnjom brane u zaseoku \xc4\x90uri\xc4\x87ima, sela Zaovine 1980. godine. Gornja povr\xc5\xa1ina jezera je na nadmorskoj visini oko 900 m. Najve\xc4\x87a dubina je 110 metara._NEWLINE_Jezero dopunjavaju dva potoka Konjska reka i Bijeli Rzav. Voda je veoma \xc4\x8dista te uz malu preradu u postrojenjima za preradu vode koristi se za pi\xc4\x87e. Jezero se koristi i za uzgoj pastrmki. Tijekom ljeta ima kupa\xc4\x8da na neure\xc4\x91enim pla\xc5\xbeama._NEWLINE_U blizini brane je i mjesto gdje je Josip Pan\xc4\x8di\xc4\x87 otkrio Pan\xc4\x8di\xc4\x87evu omoriku.'